এরপর ভারতীয় টেলিভিশন চ্যানেল স্টার জলসা, স্টার প্লাস ও জি বাংলার সম্প্রচার বাংলাদেশে বন্ধের নির্দেশনা চেয়ে ওই বছরের ৭ আগস্ট হাই কোর্টে রিট করেন একজন আইনজীবী। ২৬ আগস্ট বিচারপতি শেখ হাসান আরিফের নেতৃত্বাধীন অবকাশকালীন হাই কোর্ট বেঞ্চ যথাযথভাবে উত্থাপিত হয়নি মর্মে রিটটি খারিজ করে। এরপর আবার নতুন করে রিট আবেদন করা হয়। সেই আবেদনের পরিপ্রেক্ষিতে ওই বছরের ১৯ অক্টোবর ভারতীয় টেলিভিশন চ্যানেল স্টার জলসা, স্টার প্লাস ও জি বাংলার সম্প্রচার বাংলাদেশে কেন বন্ধের নির্দেশ দেওয়া হবে না, তা জানতে চেয়ে রুল জারি করে হাই কোর্ট। পরে আদালত তা খারিজ করে।